Toinen lisäpöytäkirja Euroopan yhteisöjen ja niiden jäsenvaltioiden sekä Romanian väliseen Eurooppa-sopimukseen ja Euroopan talousyhteisön ja Euroopan hiili- ja teräsyhteisön sekä Romanian väliseen kauppaa ja kaupan liitännäistoimenpiteitä koskevaan väliaikaiseen sopimukseen



Virallinen lehti nro L 378 , 31/12/1994 s. 0006 - 0008

Suomenk. erityispainos Alue 11 Nide 37 s. 0295

Ruotsink. erityispainos Alue 11 Nide 37 s. 0295



TOINEN LISÄPÖYTÄKIRJA Toinen lisäpöytäkirja Euroopan yhteisöjen ja niiden jäsenvaltioiden sekä Romanian väliseen Eurooppa-sopimukseen ja Euroopan talousyhteisön ja Euroopan hiili- ja teräsyhteisön sekä Romanian väliseen kauppaa ja kaupan liitännäistoimenpiteitä koskevaan väliaikaiseen sopimukseen EUROOPAN TALOUSYHTEISÖ JA EUROOPAN HIILI- JA TERÄSYHTEISÖ jäljempänä 'yhteisö` ja ROMANIA, jotka KATSOVAT, että Euroopan yhteisöjen ja niiden jäsenvaltioiden sekä Romanian assosioinnista tehty Eurooppa-sopimus (jäljempänä 'Eurooppa-sopimus`) allekirjoitettiin Brysselissä 1 päivänä helmikuuta 1993 eikä se ole vielä tullut voimaan, KATSOTTIIN, että ennen Eurooppa-sopimuksen voimaantuloa, sen kauppaa ja kaupan liitännäistoimenpiteitä koskevia määräyksiä on sovellettu 1 päivästä toukokuuta 1993 Brysselissä 1 päivänä helmikuuta 1993 allekirjoitetulla Euroopan talousyhteisön ja Euroopan hiili- ja teräsyhteisön sekä Romanian välisellä kauppaa ja kaupan liitännäistoimenpiteitä koskevalla väliaikaisella sopimuksella (jäljempänä 'väliaikainen sopimus`), KATSOVAT, että Eurooppa-sopimusta ja väliaikaista sopimusta on muutettu 21 päivänä joulukuuta 1993allekirjoitetulla lisäpöytäkirjalla, jäljempänä 'ensimmäinen lisäpöytäkirja`, TUNNUSTAVAT kaupan ratkaisevan merkityksen markkinatalouteen siirryttäessä, OVAT TIETOISIA yhteisön halusta mukauttaa Romaniaan sovellettava kauppasäännösten aikataulu Visegrad-ryhmän assosioituneihin maihin sovellettavaan Eurooppa-sopimuksissa ja väliaikaisissa sopimuksissa vahvistettuun aikatauluun, OVAT TIETOISIA Eurooppa-sopimuksen päämääristä ja erityisesti sen 1 artiklassa tarkoitetuista päämääristä, OTTAVAT HUOMIOON väliaikaisen sopimuksen, OVAT PÄÄTTÄNEET tehdä tämän pöytäkirjan ja tätä varten nimenneet täysivaltaisiksi edustajikseen: EUROOPAN YHTEISÖ, suurlähettiläs, Saksan liittotasavallan pysyvä edustaja, pysyvien edustajien komitean puheenjohtajan Dietrich von KYAWin, ROMANIA, suurlähettiläs Romanian Euroopan yhteisöissä olevan edustuston päällikön Constantin ENEn, JOTKA vaihdettuaan oikeiksi ja asianmukaisiksi todetut valtakirjansa, OVAT SOPINEET SEURAAVAA: 1 artikla Korvataan väliaikaisen sopimuksen 4 artiklan 3 kohta ja Eurooppa-sopimuksen 10 artiklan 3 kohta, sellaisina kuin ne on muutettuina ensimmäisessä lisäpöytäkirjassa, seuraavasti: "3 Romaniasta peräisin olevien sellaisten tuotteiden tuontitullit, joiden luettelo on liitteessä III, suspendoidaan yhteisön vuotuisten tariffikiintiöiden tai kattojen rajoissa, joista viimeksi mainittuja korotetaan asteittain mainitun liitteen määräysten mukaisesti, kyseisten tuotteiden tuontitullien poistamiseksi kokonaan toisen vuoden loppuun mennessä sopimuksen voimaantulosta. Samanaikaisesti tuontimääriin sovellettavia tulleja alennetaan asteittain 15 prosentin vuosittaisella vauhdilla sopimuksen voimaan tulosta alkaen, jos kiintiöt ovat täyttyneet tai jos tullit on otettu uudelleen käyttööntuotteille, joihin sovelletaan perustullin tariffikattoa. Toisen vuoden loppuun mennessä jäljelle jäävät tullit poistetaan." 2 artikla Väliaikaisen sopimuksen liitteen III ja Eurooppa-sopimuksen liitteen III alaviitteitä ei enää sovelleta. 3 artikla Korvataan väliaikaisen sopimuksen liitteiden XI a, XII a ja XII b ja Eurooppa-sopimuksen liitteiden XI a, XII a jaXII b ensimmäisessä lisäpöytäkirjassa määrätyn johdantokappaleen 1 kohdan b alakohta seuraavasti: "1 b) Vuodelle 4 määrättyjä tonnimääriä ei sovelleta ja vuodelle 5 määrättyjä tonnimääriä sovelletaan vuodesta 4, joka alkaa 1 päivänä heinäkuuta 1995." 4 artikla 1 Korvataan väliaikaisen sopimuksen tekstiili- ja vaatetustuotteita koskevassa pöytäkirjassa n:o 1 ja Eurooppa-sopimuksen tekstiili- ja vaatetustuotteita koskevassa pöytäkirjassa n:o 1 olevan 2 artiklan 1 kohdan johdantokappaleen, sellaisena kuin se on muutettuna ensimmäisessä lisäpöytäkirjassa, ilmaisu "siten, että ne poistetaan viiden vuoden ajanjakson lopussa" ilmaisulla "siten, että ne poistetaan neljän vuoden ajanjakson lopussa". 2 Korvataan tekstiili- ja vaatetustuotteita koskevassa pöytäkirjassa n:o 1 ja Eurooppa-sopimuksen tekstiili- ja vaatetustuotteita koskevassa pöytäkirjassa n:o 1 olevan 2 artiklan 1 kohdan kaksi viimeistä luetelmakohtaa, sellaisena kuin se on muutettuna ensimmäisessä lisäpöytäkirjassa, seuraavasti: "- viidennen vuoden alussa jäljellä olevat tullit poistetaan ". 5 artikla Korvataan väliaikaisen sopimuksen EHTY:n tuotteita koskevassa pöytäkirjassa n:o 2 ja Eurooppa-sopimuksen EHTY:n tuotteita koskevassa pöytäkirjassa n:o 2 olevan 2 artiklan 2 kohta, sellaisena kuin se on muutettuna ensimmäisessä lisäpöytäkirjassa, seuraavasti: "2 Myöhemmät 60, 40 ja 0 prosentin perustullin alennukset toteutetaan vastaavasti toisen, kolmannen ja neljännen vuoden alussa sen jälkeen, kun sopimus on tullut voimaan." 6 artikla Väliaikaisen sopimuksen jalostettuja maataloustuotteita koskevan pöytäkirjan n:o 3 ja Eurooppa-sopimuksen jalostettuja maataloustuotteita koskevan pöytäkirjan n:o 3 liitteen A sarakkeessa n:o 7 oleva vuosimäärä, jonka mukaan lopullista tulliprosenttia sovelletaan, muuttuu 4 vuodesta 3 vuodeksi CN-koodiin 1803, 1804 00 00 ja 1805 00 00 ja 1806 10 10 - muut kuuluvien tuotteiden osalta. Poistetaan väliaikaisen sopimuksen jalostettuja maataloustuotteita koskevan pöytäkirjan n:o 3 ja Eurooppa-sopimuksen jalostettuja maataloustuotteita koskevan pöytäkirjan n:o 3 liitteessä B vuodelle 1996 vahvistetuttonnimäärät ja sovelletaan vuodelle 1997 ja sitä seuraaville vuosille vahvistettuja tonnimääriä vuodesta 1996 alkaen. 7 artikla Poistetaan Euroopan talousyhteisön ja Romanian välisen Eurooppa-sopimuksen tekstiili- ja vaatetustuotteita koskevan lisäpöytäkirjan liitteessä II ja lisäyksen B liitteessä vuodelle 1998 vahvistetut määrälliset rajoitukset. Korvataan sopimuksen pöytäkirjassa n:o 5 ilmaisu "1 päivänä tammikuuta 1994 alkava viiden vuoden ajanjakso" ilmaisulla "1 päivänä tammikuuta 1994 alkava neljän vuoden ajanjakso". 8 artikla Tämä pöytäkirja on erottamaton osa väliaikaista sopimusta ja Eurooppa-sopimusta. 9 artikla Tämä pöytäkirja tulee voimaan sitä päivää seuraavan kuukauden ensimmäisenä päivänä, jona osapuolille annetaan tiedoksi tätä varten tarvittavien menettelyjen täyttäminen. Tätä pöytäkirjaa sovelletaan 1 päivästä tammikuuta 1995. Jos tämä pöytäkirja tulee voimaan 1 päivänä tammikuuta 1995, maksetut tullit, joita ei olisi tarvinnut maksaa, jos pöytäkirja olisi tullut voimaan ja jos sen määräyksiä olisi sovellettu tuona päivänä, palautetaan ja tätä palautusta pidetään suoritettuna velvoitteesta olla kantamatta näitätulleja. 10 artikla Tämä pöytäkirja on laadittu kahtena kappaleena tanskan, hollannin, englannin, ranskan, saksan, kreikan, italian, portugalin, espanjan ja romanian kielellä, jokaisen tekstin ollessa yhtä todistusvoimainen. Tehty Brysselissä kahdentenakymmenentenätoisena päivänä joulukuuta tuhatyhdeksänsataayhdeksänkymmentäneljä. >KAAVION ALKU> >KAAVION LOOPU> >VIITTAUS KAAVIOON>